**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 1 500 000 *euro*, tai skaitā (1) 900 000 euro biedrībai „Latvijas Olimpiskā komiteja” olimpisko centru projektu īstenošanai saņemto valsts galvoto aizdevumu 2021. gada maksājuma daļējai atmaksai, tādējādi nodrošinot saistību daļēju izpildi 2020. gadā, (2) 300 000 *euro* 2021. gada FIM pasaules čempionāta motokrosā MXGP klasē posma organizēšanas licences iegādei un (3) 300 000 *euro* 2021. gada FIA Eiropas rallija čempionāta posma organizēšanas licences iegādei. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Latvijas Nacionālās sporta padomes (turpmāk – Padome) 2020. gada 3. decembra sēdē Ministru kabinetam izteiktais aicinājums (prot. Nr. 3 5. §., 5.4. un 5.5. apakšpunkts).
2. Nepieciešamība pieejamo valsts budžeta līdzekļu ietvaros nodrošināt līdzfinansējumu vismaz daļas no 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai.
3. Likuma par budžetu un finanšu vadību 12. panta pirmā daļa.
4. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43. punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Padomes 2020. gada 3. decembra sēdē tika pieņemts zināšanai (prot. Nr. 3 5. §., 5.2. apakšpunkts) aktualizētais 2021.gadā Latvijā plānoto nacionālas nozīmes starptautisko sporta sacensību kalendārs (turpmāk – Kalendārs), saskaņā ar kuru 2021. Latvijā plānotas 24 nacionālas nozīmes starptautiskas sporta sacensības (piemēram, 2021. gada pasaules čempionāts hokejā vīriešiem, 2022. gada Ziemas Olimpisko spēļu kvalifikācijas turnīrs hokejā, pasaules čempionāta posms motokrosā un rallijkrosā, Eiropas čempionāta posms rallijā, pasaules čempionāts basketbolā U-19 jauniešiem [rīkošanas tiesības vēl nav piešķirtas], Eiropas čempionāts kadetiem džudo, Eiropas čempionāta basketbolā kvalifikācijas spēles vīriešu un sieviešu izlasēm, Latvijas sieviešu tenisa izlases spēles u.c.), kuru līdzfinansēšanai no valsts budžeta Sporta likumā noteiktā kārtībā atzītās sporta federācijas ir lūgušas valsts līdzfinansējumu 3 736 900 *euro* apmērā. Ņemot vērā 2020. gadā šim mērķim jau piešķirtos (275 000 *euro*) un 2021. gadā Izglītības un zinātnes ministrijas (turpmāk – IZM) valsts budžeta programmas 09.00.00 „Sports” apakšprogrammā 09.16.00 „Dotācija nacionālas nozīmes starptautisku sporta pasākumu organizēšanai Latvijā” šim mērķim paredzēto valsts budžeta līdzekļu apmēru (242 415 *euro*), faktiskais prognozējamais deficīts ir 3 219 485 *euro*. Ņemot vērā, ka papildus finansējuma piešķiršana 2021. gadā nav iespējama (jo likums „Par valsts budžetu 2021. gadam” jau ir pieņemts), viens no risinājumiem ir daļēja valsts līdzfinansējuma piešķiršana vēl 2020. gadā, turklāt atbalstot tādu 2021. gadā paredzēto sporta sacensību finansēšanu, kuras (1) ir tikušas atbalstītas arī 2020. gadā, (2) 2020. gadā notika paaugstinātos epidemioloģiskās drošības apstākļos, kas ieviesti Covid-19 infekcijas izplatības ierobežošanai, (3) sacensību rīkošanas tiesības 2021. gadā jau ir piešķirtas un to organizēšana Latvijā ir saistīta ar sacensību licences iegādi (t.i., sacensību rīkošanas maksu, kas jāveic attiecīgo sacensību starptautiskajiem organizatoriem (organizēšanas tiesību turētājiem)), turklāt licences maksas samaksa ir priekšnosacījums, lai garantētu Latvijas sacensību palikšanu attiecīgā sporta veida starptautiskā pasākumu kalendārā 2021. gadam un attiecīgi šīs sacensības Latvijā varētu notikt; (4) izdevumus, kas saistīti ar sacensību organizēšanas licences iegādi, to organizatori var segt līdz 2020. gada 31. decembrim (nodrošinot to pārskaitīšanu starptautiskajam sacensību organizatoram (organizēšanas tiesību turētājam)) un netiek radītas saistības papildu valsts budžeta izdevumiem turpmākajiem gadiem; (5) pārējās sacensību organizēšanas izmaksas sedz to organizators. Izvērtējot Kalendārā iekļautās sacensības, minētajiem kritērijiem atbilst 2021. gada FIM pasaules čempionāta motokrosā MXGP klasē posms (organizē SIA „Kristers Serģis moto”) un 2021. gada FIA Eiropas rallija čempionāta posms (organizē SIA „RA Events”). Ievērojot Sporta likuma 10.panta ceturtajā daļā un 13.panta ceturtajā daļā noteiktās atzīto sporta federāciju tiesības, sacensību rīkošanas licences segšanai valsts budžeta līdzekļi piešķirami attiecīgajā sporta veidā atzītajām sporta federācijām – attiecīgi biedrībai „Latvijas Motosporta federācija” (turpmāk – LaMSF) un biedrībai „Latvijas Automobiļu federācija” (turpmāk – LAF). Abu minēto sacensību organizēšanas licences kopsumma ir 600 000 *euro* (katras licences cena ir 300 000 *euro*). Ņemot vērā faktu, ka valsts atbalsts minēto sacensību organizēšanai ir ticis sniegts arī iepriekšējos gados, attiecīgu pamatojumu norādot arī attiecīgo tiesību aktu projektu sākotnējās ietekmes novērtējuma ziņojumā (anotācijā), tad papildus informācija un pamatojums šajā tiesību projekta sākotnējās ietekmes novērtējuma ziņojumā (anotācijā) netiks sniegts. Lai nodrošinātu valsts budžeta līdzekļu novirzīšanu citu 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai, kā arī citu IZM prioritāro vajadzību nodrošināšanai, papildus IZM rosina līdzekļus 900 000 *euro* apmērā 2020. gadā novirzīt pārskaitīšanai biedrībai „Latvijas Olimpiskā komiteja” (turpmāk – LOK) Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai saņemto valsts galvoto aizdevumu 2021. gada maksājuma daļējai atmaksai, tādējādi nodrošinot saistību daļēju izpildi 2020. gadā. Iepriekšminētā rezultātā, veicot ātrāku saistību izpildi, 2021. gada IZM valsts budžeta apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” tiek ietaupīti valsts budžeta līdzekļi 900 000 *euro* apmērā, kurus, ievērojot Likuma par budžetu un finanšu vadību 9. panta 13. daļas 1. punktā un 9. panta 13.3 daļas 3. punktā noteikto, apropriācijas kārtībā 2021. gadā iespējams iekšēji pārdalīt uz citām 2021. gada IZM budžeta programmas 09.00.00 „Sports” apakšprogrammām (09.04. [valsts sporta infrastruktūras objektu vajadzībām un 09.16. [nacionālas nozīmes starptautisku sporta sacensību organizēšanai]).Minētais jautājums tika izskatīts Padomes 2020. gada 3. decembra sēdē, kā rezultātā tika nolemts (prot. Nr. 3 5. §.):*5.4. Aicināt Ministru kabinetu no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 1 500 000 euro, tai skaitā:**5.4.1. 300 000 euro pārskaitīšanai biedrībai „Latvijas Motosporta federācija”, lai segtu izdevumus, kas saistīti ar 2021. gada FIM pasaules čempionāta motokrosā MXGP klasē posma organizēšanas licences iegādi;**5.4.2. 300 000 euro pārskaitīšanai biedrībai „Latvijas Automobiļu federācija”, lai segtu izdevumus, kas saistīti ar 2021. gada FIA Eiropas rallija čempionāta posma organizēšanas licences iegādi;**5.4.3. 900 000 euro pārskaitīšanai biedrībai „Latvijas Olimpiskā komiteja” Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai saņemto valsts galvoto aizdevumu 2021. gada maksājuma daļējai atmaksai, tādējādi nodrošinot saistību daļēju izpildi 2020. gadā.**5.5. Aicināt Ministru kabinetu finanšu resursu 900 000 euro apmērā ietaupījumu, kas 2021.gada valsts budžeta apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” rodas pēc valsts budžeta līdzekļu piešķiršanas biedrībai „Latvijas Olimpiskā komiteja” valsts galvoto aizdevumu 2021. gada maksājumu daļējai atmaksai 2020. gadā, novirzīšanu Izglītības un zinātnes ministrijas pamatfunkciju sporta nozarē izpildes nodrošināšanai, veicot apropriācijas pārdali 2021. gadā no Izglītības un zinātnes ministrijas budžeta apakšprogrammas 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” 900 000 euro apmērā uz šādām budžeta apakšprogrammām:**5.5.1. 700 000 euro apmērā uz budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai;**5.5.2. 200 000 euro apmērā uz budžeta apakšprogrammu 09.04.00 „Sporta būves” Murjāņu sporta ģimnāzijas sporta bāzes – stadiona skrejceliņu seguma renovācijas pabeigšanai (100 000 euro) un VSIA „Kultūras un sporta centrs „Daugavas stadions”„ ledus halles aprīkojuma iegādei (100 000 euro).*Arī šajā gadā IZM ir veikusi sākotnējo izvērtējumu par finansējuma piešķiršanas minēto sporta sacensību organizēšanai atbilstību komercdarbības atbalsta kontroles regulējumam.Lai kādu pasākumu varētu klasificēt kā komercdarbības atbalstu, tam vienlaikus jāatbilst visām četrām kumulatīvām pazīmēm[[1]](#footnote-1): *1. pazīme*: Atbalsts tiek sniegts no publiskiem resursiem;*2. pazīme*: Atbalsta saņēmējs veic saimniecisku darbību un attiecībā uz to gūst ekonomiskas priekšrocības, kādas tas nevarētu gūt normālos komercdarbības veikšanas apstākļos;*3. pazīme*: Pasākums ir selektīvs pēc sava rakstura;*4. pazīme*: Atbalsts ietekmē konkurenci un tirdzniecību Eiropas Savienības iekšējā tirgū.Konstatējams, ka minētā atbalsta sniegšana LaMSF un LAF ar sporta sacensību organizēšanu saistīto izdevumu segšanai nerada konkurences kropļojumu Eiropas Savienības līmenī, jo konkrēto sporta sacensību rīkošanas tiesības 2021. gada sacensību sezonai jau ir piešķirtas (šo sporta sacensību rīkošana tieši Latvijā ir iekļauta attiecīgā sporta veida starptautiskās sporta federācijas (FIM un FIA) kalendārā), turklāt tās ir piešķīrusi neatkarīga trešā puse (attiecīgā sporta veida starptautiskā sporta federācija – FIM un FIA), kā rezultātā citas valstis un trases, kuras nav iekļautas attiecīgā sporta veida starptautisko sporta sacensību kalendārā 2021. gada sacensību sezonai, nevar organizēt šāda veida sporta sacensības. Iepriekšminētā rezultātā secināms, ka papildus finansējuma piešķiršana 2021. gada FIM pasaules čempionāta motokrosā MXGP klasē posma un 2021. gada FIA Eiropas rallija čempionāta posma organizēšanas licences iegādei vienlaikus neatbilst visām Komercdarbības atbalsta kontroles likuma 5. pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.Papildus minētam uzsverams, ka šo sporta sacensību organizēšana tiešā veidā ir saistīta ar valsts politikas īstenošanu sporta nozarē. Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12. panta pirmā daļa. Izvērtējot LaMSF un LAF finanšu pieprasījumu ar 2021. gada sacensību organizēšanas licences iegādi saistīto izdevumu segšanai 2020. gadā, IZM ieskatā to var klasificēt kā valstiski īpaši nozīmīgu pasākumu, ko apliecina (1) fakts, ka sacensības ir augstākā līmeņa motokrosa un autosporta sacensības, kas plaši tiek translētas lielākajos pasaules sporta televīzijas kanālos un aptver ļoti plašu auditoriju vairāk kā 70 pasaules valstīs; (2) fakts, ka arī iepriekšējos gados sacensību organizēšanas licences iegādei ir piešķirti nepieciešamie valsts budžeta līdzekļi [tai skaitā arī no valsts budžeta programmas 02.00.00 „Līdzekļi neparedzētiem gadījumiem”]; (3) Padomes 2020. gada 3. decembra sēdē Ministru kabinetam izteiktais aicinājums (prot. Nr. 3 5. §., 5.4. apakšpunkts). Tāpat ir norādāms, ka LaMSF un LAF ir valstiski nozīmīgas sporta organizācijas, kuras nodrošina tām kā atzītajām sporta federācijām Sporta likumā noteikto uzdevumu izpildi. Kā valstiski īpaši nozīmīgu pasākumu IZM ieskatā var klasificēt arī līdzekļu novirzīšanu LOK olimpisko centru valsts galvoto aizdevumu 2021. gada maksājuma daļējai atmaksai, ko apliecina (1) fakts, ka olimpisko sporta centru projektu īstenošanai ir valstiska nozīme, turklāt ātrāka saistību izpilde ir valsts kā galvotāja interesēs; (2) Padomes 2020. gada 3. decembra sēdē Ministru kabinetam izteiktais aicinājums (prot. Nr. 3 5. §., 5.4. un 5.5. apakšpunkts). Saskaņā ar Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu ministrija pieprasījumu apropriācijas pārdalei no programmas „Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā.Ievērojot minēto, IZM ir izstrādājusi:(1) Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kas paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt IZM 1 500 000 *euro*, tai skaitā: (a) 900 000 *euro* pārskaitīšanai LOK valsts galvoto aizdevumu 2021. gada maksājuma daļējai atmaksai, tādējādi nodrošinot saistību daļēju izpildi 2020. gadā; (b) 300 000 *euro* pārskaitīšanai LaMSF, lai segtu izdevumus, kas saistīti ar 2021. gada FIM pasaules čempionāta motokrosā MXGP klasē posma organizēšanas licences iegādi; (c) 300 000 *euro* pārskaitīšanai LAF, lai segtu izdevumus, kas saistīti ar 2021. gada FIA Eiropas rallija čempionāta posma organizēšanas licences iegādi. Tāpat Rīkojuma projekts paredz uzdevumu IZM nodrošināt, ka līdz 2020. gada 31. decembrim LOK izlieto valsts budžeta līdzekļus valsts galvoto aizdevumu 2021. gada maksājumiem, kā arī līdz 2020. gada 31. decembrim LaMSF un LAF izlieto valsts budžeta līdzekļus licences iegādei.(2) Ministru kabineta sēdes protokollēmuma projektu (turpmāk – Protokollēmuma projekts), kas paredz: (a) atbalstīt IZM priekšlikumu par finanšu resursu 900 000 *euro* apmērā ietaupījuma, kas 2021.gada valsts budžeta apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” rodas pēc valsts budžeta līdzekļu piešķiršanas LOK valsts galvoto aizdevumu 2021. gada maksājumu daļējai atmaksai 2020. gadā, novirzīšanu IZM pamatfunkciju sporta nozarē izpildes nodrošināšanai; (b) uzdevumu IZM sagatavot un līdz 2021. gada 29. janvārim noteiktā kārtībā izskatīšanai Ministru kabinetā iesniegt Ministru kabineta rīkojuma projektu „Par apropriācijas pārdali starp IZM budžeta programmām un apakšprogrammām”, paredzot apropriācijas pārdali 2021. gadā no IZM budžeta apakšprogrammas 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” 900 000 *euro* apmērā uz šādām budžeta apakšprogrammām: [i] 700 000 *euro* apmērā uz budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai; [ii] 200 000 *euro* apmērā uz budžeta apakšprogrammu 09.04.00 „Sporta būves” Murjāņu sporta ģimnāzijas sporta bāzes – stadiona skrejceliņu seguma renovācijas pabeigšanai (100 000 *euro*) un VSIA „Kultūras un sporta centrs „Daugavas stadions”” ledus halles aprīkojuma iegādei (100 000 *euro*). |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu un Protokollēmuma projektu izstrādāja IZM. Rīkojuma projekta izstrādes procesā notikušas konsultācijas ar LOK attiecībā uz līdzekļu piešķiršanu valsts galvoto aizdevumu 2021. gada maksājumu daļējai segšanai 2020. gadā. |
| 4. | Cita informācija | Rīkojuma projekts un Protokollēmuma projekts tiešā veidā attiecas uz budžeta un finanšu politiku. Pastarpināti Rīkojuma projekts Protokollēmuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *0* | *0* | *0* | *0* | *0* | *0* | *0* |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **1 500 000** | **0** | **0** | **0** | **0** | **0** |
| 2.1. valsts pamatbudžets | *0* | *1 500 000* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 1 500 000** | **0** | **0** | **0** | **0** | **0** |
| 3.1. valsts pamatbudžets | *0* | *- 1 500 000* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 1 500 000 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | *0* | *0* | *0* | *0* | *0* | *0* |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): |  Finansējums 900 000 *euro* apmērā tiks novirzīts LOK Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai saņemto valsts galvoto aizdevumu 2021. gada maksājuma daļējai atmaksai, tādējādi nodrošinot saistību daļēju izpildi 2020. gadā. Maksājumu kredītiestādei LOK veiks līdz 2020. gada 31. decembrim. Finansējums 300 000 *euro* apmērā tiks novirzīts LaMSF, lai segtu izdevumus, kas saistīti ar 2021. gada FIM pasaules čempionāta motokrosā MXGP klasē posma organizēšanas licences iegādi. LaMSF pēc finansējuma saņemšanas no IZM tos pārskaitīs SIA „Kristers Serģis moto” (Reģ.Nr. 44103018810), kas kā Latvijas posma organizators līdz 2020. gada 31. decembrim nodrošinās šo līdzekļu pārskaitīšanu starptautiskajam sacensību organizatoram (organizēšanas tiesību turētājam) – kompānijai *Youthstream group SAM*.  Finansējums 300 000 *euro* apmērā tiks novirzīts LAF, lai segtu izdevumus, kas saistīti ar 2021. gada FIA Eiropas rallija čempionāta posma organizēšanas licences iegādi. LAF pēc finansējuma saņemšanas no IZM tos pārskaitīs SIA „RA Events” (Reģ. Nr. 41203049203), kas kā Latvijas posma organizators līdz 2020. gada 31. decembrim nodrošinās šo līdzekļu pārskaitīšanu starptautiskajam sacensību organizatoram (organizēšanas tiesību turētājam) – kompānijai *Eurosport Events Limted*. Tieša ietekme uz budžeta ieņēmumiem un izdevumiem nav arī Protokollēmuma projektam, jo 2021. gada valsts budžeta apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” finansējums par 900 000 *euro* samazināsies, bet vienlaikus visi ietaupītie līdzekļi tiks pārdalīti uz citām uz citām 2021. gada IZM budžeta programmas 09.00.00 „Sports” apakšprogrammām, kā rezultātā (a) budžeta apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā” finansējums palielināsies par 700 000 *euro*, lai to novirzītu 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai; (b) budžeta apakšprogrammā 09.04.00 „Sporta būves” finansējums palielināsies par 200 000 *euro*, lai to novirzītu Murjāņu sporta ģimnāzijas sporta bāzes – stadiona skrejceliņu seguma renovācijas pabeigšanai (100 000 *euro*) un VSIA „Kultūras un sporta centrs „Daugavas stadions”” ledus halles aprīkojuma iegādei (100 000 *euro*). Būtiski ir atzīmēt, ka faktiska līdzekļu pārdale notiks 2021. gada februārī, kad IZM atbilstoši Protokollēmuma projekta 3. punktā dotam uzdevumam sagatavos un noteiktā kārtībā izskatīšanai Ministru kabinetā iesniegs Ministru kabineta rīkojuma projektu „Par apropriācijas pārdali starp IZM budžeta programmām un apakšprogrammām”, turklāt minētā pārdale vēl būs jāskata arī Saeimas Budžeta un finanšu (nodokļu) komisijai.Papildus informāciju un dokumentus skatīt pievienotajos paskaidrojošajos materiālos. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija |  Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. Piešķirot finansējumu LOK, LaMSF un LAF, līdzekļi tiks izlietoti 2020. gadā, tiks sasniegts plānotais mērķis, kā arī netiks radītas saistības papildu valsts budžeta izdevumiem turpmākajiem gadiem. IZM, slēdzot līgumu ar LaMSF un LAF, noteiks par pienākumu LaMSF un LAF noteiktā termiņā iesniegt IZM detalizētu apkopojumu par sacensību faktiskajiem ieņēmumiem un izdevumiem ar tam pievienotu zvērināta revidenta atzinumu.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts un Protokollēmuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts un Protokollēmuma projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Rīkojuma projekts un Protokollēmuma projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta un Protokollēmuma projekta 2. punktā dotā uzdevuma izpildi nodrošinās IZM. Par finansējuma piešķiršanu tiks slēgts līgums ar LOK, LaMSF un LOK. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts un Protokollēmuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv

1. Skatīt Līguma par Eiropas Savienības darbību 107.pantu un Komercdarbības atbalsta kontroles likuma 5.pantu. [↑](#footnote-ref-1)